Document ID: 32011D0735

NEUVOSTON PÄÄTÖS 2011/735/YUTP,
annettu 14 päivänä marraskuuta 2011,
Syyriaan kohdistettavista rajoittavista toimenpiteistä annetun päätöksen 2011/273/YUTP muuttamisesta
EUROOPAN UNIONIN NEUVOSTO, joka
ottaa huomioon Euroopan unionista tehdyn sopimuksen ja erityisesti sen 29 artiklan,
sekä katsoo seuraavaa:
(1)
Neuvosto hyväksyi 9 päivänä toukokuuta 2011 päätöksen 2011/273/YUTP Syyriaan kohdistettavista rajoittavista toimenpiteistä (1).
(2)
Eurooppa-neuvosto totesi 23 päivänä lokakuuta 2011, että EU kohdistaisi lisätoimenpiteitä Syyrian hallintoa vastaan niin kauan, kuin siviiliväestön sortaminen jatkuu.
(3)
Ottaen huomioon Syyrian tilanteen vakavuuden neuvosto katsoo, että on määrättävä lisää rajoittavia toimenpiteitä.
(4)
Euroopan investointipankin olisi keskeytettävä lainaerien tai muiden maksujen suorittaminen osana Syyrian kanssa tehtyjä olemassa olevia lainasopimuksia tai niihin liittyen; sen olisi keskeytettävä myös Syyriaan sijoittuvia kansallisia hankkeita varten tehdyt olemassa olevat teknisen avun palvelusopimukset.
(5)
Lisäksi päätöksen 2011/273/YUTP liitteessä I olevassa luettelossa mainittuun tiettyyn henkilöön liittyvät tiedot olisi saatettava ajan tasalle.
(6)
Neuvoston päätös 2011/273/YUTP olisi muutettava vastaavasti,
ON HYVÄKSYNYT TÄMÄN PÄÄTÖKSEN:
1 artikla
Lisätään päätökseen 2011/273/YUTP artikla seuraavasti:
"2 e artikla
Kielletään
a)
se, että Euroopan investointipankki (EIP) maksaa lainaeriä tai muita maksuja osana Syyrian ja EIP:n välisiä olemassa olevia lainasopimuksia tai niihin liittyen;
b)
se, että EIP jatkaa mitään olemassa olevaa Syyriaan sijoittuvia kansallisia hankkeita varten tehtyä teknisen avun palvelusopimusta."
2 artikla
Korvataan päätöksen 2011/273/YUTP liitteessä I oleva Nizar AL-ASSAADia koskeva merkintä tämän päätöksen liitteessä olevalla merkinnällä.
3 artikla
Tämä päätös tulee voimaan päivänä, jona se hyväksytään.
Tehty Brysselissä 14 päivänä marraskuuta 2011.

Labels: 18
3
15
5